b'\n_START_ARTICLE_\nArdbeg\n_START_PARAGRAPH_\nArdbeg je \xc5\xa1kotski single malt viski, ki ga kuhajo v istoimenski destilarni na otoku Isley ob zahodni obali \xc5\xa0kotske.\n_START_SECTION_\nZgodovina destilarne\n_START_PARAGRAPH_\nDestilarna je bila ustanovljena leta 1815 v mestu Port Ellen in je neprekinjeno delovala do leta 1981, ko so jo morali zaradi slabe prodaje zapreti._NEWLINE_Leta 1997 je propadajo\xc4\x8de obrate kupilo podjetje Glenmorangie in s posodobitvijo doseglo, da je Ardbeg danes ena najhitreje razvijajo\xc4\x8dih se destilarn na otoku. Glenmorangie Plc. je v solastni\xc5\xa1tvu francoskega podjetja LVMH in britanskega koncerna Diageo.\n_START_SECTION_\nOkus\n_START_PARAGRAPH_\nArdbeg ima od vseh oto\xc5\xa1kih viskijev najbolj izrazit okus po \xc5\xa1oti, za kar gre zasluga jezerski vodi, ki jo uporabljajo pri izdelavi tega viskija. \xc5\xa0otnat okus spremlja slankast priokus in rahel vonj po dimu.'